
ŠAKIŲ RAJONO SAVIVALDYBĖS TARYBA

SPRENDIMAS

DĖL KOMPENSACIJŲ UŽ NUOSTOLIUS, PATIRTUS VYKDANT KELEIVINIO KELIŲ TRANSPORTO VIEŠŲJŲ PASLAUGŲ ĮSIPAREIGOJIMUS, APSKAIČIAVIMO IR  IŠMOKĖJIMO TVARKOS APRAŠO TVIRTINIMO
2013 m. kovo 28 d. Nr. T-110
Šakiai

Rajono savivaldybės taryba, vadovaudamasi Lietuvos Respublikos kelių transporto kodekso (Žin., 1996, Nr. 119-2772; 2009, Nr. 154-6952; 2012, Nr. 135-6868) 4 straipsnio 3 dalimi ir Susisiekimo ministro 2010 m. liepos 20 d. įsakymu Nr. 3-457 (Žin., 2010, Nr. 88-4687) patvirtintu Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašu, n u s p r e n d ž i a:


1. Patvirtinti Kompensacijų už nuostolius, patirtus vykdant keleivinio kelių transporto viešųjų paslaugų įsipareigojimus, apskaičiavimo ir išmokėjimo tvarkos aprašą (pridedama).

2. Pripažinti netekusiu galios rajono savivaldybės tarybos 2008 m. lapkričio 27 d. sprendimą Nr. T-331 „Dėl keleivinio kelių transporto vežėjų nuostolių, susidariusių dėl būtinų keleivinio kelių transporto paslaugų teikimo visuomenei, kompensavimo tvarkos aprašo tvirtinimo“. 

Savivaldybės mero pavaduotoja, 

pavaduojanti savivaldybės merą






Rima Rauktienė

